عبد الله الفيصل بن عبد العزيز آل سعود, (18 يونيه 1923 – 8 مايو 2007) هوا الامير و الشاعر و الابن البكر للملك فيصل بن عبد العزيز, والدته هيا الاميره سلطانه بنت احمد بن محمد السديرى, اتولد بمدينه الرياض فى 5 ذو الحجه سنة 1341 هـ, و اتولى تربيته فى صغره جده الملك عبدالعزيز آل سعود, و لما بقى عنده خمس سنين انتقل مع والده الملك فيصل الحجاز و اتلقى علومه فيها. بدا العمل الحكومى رسميا فى اواخر الاربعينيات الميلاديهلما عينه الملك عبد العزيز وكيل لنائبه فى الحجاز و كان بينوب عنه فى اداره مجلس الوكلا, سنة 1950 تم تعيينه وزير للداخليه و اللى جمع معها وزارة الصحه, اتفرغ بعدها للداخليه, و بعدين للاعمال الحره و القراءه و الاطلاع, رافق والده الملك فيصل فى العديد من المؤتمرات, و منها مؤتمر انشاء الامم المتحده سنة 1945 فى الولايات المتحده, فى المجال الشعرى برع الامير عبد الله الفيصل فى نظم القصيده, و اعتبر واحد من فرسانها, تم تكريم الامير فى العديد من المحافل السعوديه و الاقليميه و الدوليه. التحق عبد الله الفيصل بواحده من المدارس الابتدائيه فى مكه المكرمه, و كان التعليم وقتها فى بدايته, حصل على الشهاده الابتدائيه اللى كانت من اعلى الشهادات وقتها فى المملكه.